TUKE-KEMT/reranking-skquad huggingface dataset:
Konverzačný robot je druh robota. Táto kategória robotov sa zaoberá iba jednou z dôležitých vlastností robota, a to schopnosťou rozprávať sa so svojím majiteľom ľudskou rečou. Nejde iba o syntézu reči, robot musí chápať, čo mu jeho majiteľ hovorí, a musí vedieť konverzovať tak, aby jeho majiteľ bol ochotný sa s ním rozprávať. Tieto roboty sú určené ako spoločníci pre starých a osamelých ľudí, mali by im spríjemniť čas, prípadne sa o nich postarať z medicínskeho hľadiska. Najdôležitejšou vlastnosťou je teda schopnosť rozprávať a tá je výsadou človeka. Nemožno ich však celkom jednoznačne zaradiť medzi humanoidné roboty, pretože väčšina z nich je vo forme neforemných škatúľ alebo fantazijných zvieratok, alebo oveľa častejšie nainštalovaného softvéru. Na jeseň 2022 OpenAI spustila svoj chatbot ChatGPT, založený na modeli GPT-3. ChatGPT bol v čase uvedenia jedným z najpokročilejších chatbotov a považuje sa za dôležitý míľnik v rozvoji konverzačných systémov umelej inteligencie. Model bol trénovaný na obrovských množstvách textov a konverzácií a preto dokáže komunikovať s používateľmi prirodzeným a ľudským spôsobom a zvládať odpovedať na otázky z veľkého okruhu tém.
Opis AIBO pripomína skutočného psa v brnení. Má osemnásť kĺbov, čiže aj osemnásť stupňov voľnosti. Vidí pomocou CCD kamery, ktorú má uloženú v nose. Kamera má 0.18 Mpx a pomocou nej rozoznáva AIBO aj farby a dokáže sa orientovať v priestore. Vyhýbacie manévre mu pomáha vykonávať infračervený senzor, ktorý je určený na meranie vzdialeností. Počuje pomocou dvoch stereomikrofónov, čo mu umožňuje súčasne aj lokalizovať miesto, odkiaľ zvuk prichádza. Nemá implementovanú technológiu rozoznávania hlasu, a preto naň nereaguje. Rozoznáva tóny zo špeciálneho zvukového diaľkového ovládača – sound commandera – alebo tóny klasických hudobných nástrojov. Softvér, ktorý určuje model správania AIBO, je uložený v Memory Sticku, čo je typ flash pamäte, vyvinutý firmou SONY. Na krku má tlačidlo, pomocou ktorého ho možno v prípade nebezpečenstva vypnúť resp. aktivovať.
i-Cybie i-Cybie je animálny robot v tvare robotického psa. iCybie je výsledkom výskumu spoločnosti Tiger Electronics, tá však skrachovala a v súčasnosti robotického psíka vyrába a dodáva spoločnosť Silverlit toys. iCybie, ktorý bol na trh daný v auguste 2001 má podobné vlastnosti ako AIBO robotický psík spoločnosti SONY, je však podstatne lacnejší. Jeho cena v USA je 199 USD, teda v prepočte zhruba 8000 Sk. iCybie je plne autonómny, poslúcha na svoje meno a dokáže sa pohybovať za zvukom, ako je volanie jeho mena, ľudský hlas, tlieskanie apod. Na jedno tliesknutie sa dokáže zorientovať a zistiť odkiaľ prišiel zvuk a pohybuje sa smerom k nemu. Ak zatlieskate dvakrát po sebe, robot si sadne. Celkovo existuje až 16 rôznych kombinácií tliesknutí a k nim priradených funkcií. Inou možnosťou ako riadiť iCybieho je používať slovné príkazy. Napríklad vyslovením slova SIT (sadni) si robot sadne. Celkovo je k dispozícii 8 rôznych slovných príkazov. K riadeniu robota je ďalej možné použiť diaľkové ovládanie, ktoré je priložené k dodávke psíka. Dokáže prejavovať štyri emócie a to šťastie, smútok, hyperaktivitu a únavu. Po kúpe je robot šteňaťom, postupne dospieva až na vyspelého jedinca. Keď sa užívateľ prestane iCybiemu venovať, ďalších 10 až 30 minút potom vykonáva autonómne svoju činnosť a následne upadne do letargie. Podobne ako AIBO, dokáže ísť autonómne k nabíjačke a dobiť svoje batérie, keď je to potrebné. Možno ho dostať v mnohých farbách, podľa priania zákazníka. O tom, že konštrukcia takéhoto robota nie je jednoduchou záležitosťou svedčí aj to, že iCybie je zložený z 1400 súčiastok a drôty, ktoré obsahuje, majú dokopy dĺžku až 27 metrov. Celkovo je v robotovi zamontovaných 16 motorčekov. Prvé nabitie batérií trvá až 10 hodín, každé ďalšie nabíjanie trvá 4 – 6 hodín. Na jedno nabitie pritom dokáže iCybie pracovať 1,5 až 2,5 hodiny. Robot sa z času na čas podrobuje vnútornej kontrole, aby sa uistil, že je všetko v poriadku. Počas tejto kontroly sa nevenuje interakcii so svojim okolím a namiesto toho robí mechanické pohyby, hýbe prednými a zadnými nohami, otáča hlavou apod. Táto kontrola stavu sa deje po vybalení robota z krabice, teda keď je spustený po prvý raz, po dobíjaní batérií a po vložení nových batérií. Pri jeho pohybe počuť mechanické zvuky, aké si možno predstaviť pri pohybe akéhokoľvek mechanického zariadenia. Zmysly tvorí až 70 senzorov, ktoré mu dovoľujú získavať informácie z prostredia. Možno ich rozdeliť na niekoľko typov: Senzory zamerané na zisťovanie prekážok v pohybe robota Senzory určené na vnímanie dotyku, určené na to, aby ste mohli psíka pohladiť Infračervený senzor na komunikáciu s inými iCybie psíkmi, takže sa môžu spolu hrať Detektor pohybu – umožňuje používať iCybieho aj ako strážneho psa. Zvukové senzory zorientujú robota vzhľadom na zdroj zvuku a umožnia analyzovať zvukové signály Senzory rovnováhy a orientácie pomáhajú iCybiemu zorientovať sa v priestore a určiť svoju polohu. Táto hračka nie je pre malé deti, odporúčaný vek je minimálne 14 rokov a viac. Kategória:Animálne roboty
Kamera HiRISE pred štartom High Resolution Imaging Science Experiment , väčšinou skrátene ako HiRISE , je kamera pracujúca vo viditeľnej oblasti svetelného spektra s vysokým rozlíšením dosahujúci 30 až 60 cm / pixel, ktorá sa nachádza na palube americkej planetárnej sondy Mars Reconnaissance Orbiter krúžiace okolo planéty Mars. Kamera váži 65 kilogramov a za cenu 40 miliónov amerických dolárov ju zostavila spoločnosť Ball Aerospace & Technologies Corp. pod vedením Lunar and Planetary Laboratory University of Arizona. Zrkadlo teleskopu má priemer 0,5 metra. Veľkosť zrkadlá umožňuje robiť snímky objektov, ktoré sú cez 30 centimetrov veľké. HiRISE zosnímal povrch Marsu, vrátane prebiehajúcich misií roveru Curiosity, Opportunity a InSight.
iRobot-LE je domáci bezpečnostný robot spoločnosti iRobot. Prenáša cez web kamkoľvek na svete, kde je jeho majiteľ, obraz a zvuk z miesta, kde sa práve nachádza. Majiteľ ho môže na diaľku riadiť a prezrieť si tak celý byt, aby sa ubezpečil, že je všetko v poriadku. Prostredníctvom reproduktorov môže prenášať ľudský hlas do priestorov bytu a tak sa môže jeho majiteľ sprostredkovane rozprávať so svojimi deťmi, staršími príbuznými a zvieratami. Môže tiež „kričať a vyhrážať sa“ zlodejom, aj keď účinnosť takéhoto zastrašovania je zrejme sporná. Vďaka prednému páru kolies, ktorých zavesenie sa pohybuje vo vertikálnej ose, je robot schopný chodiť hore a dolu schodmi bez asistencie človeka. Do robota je zabudovaný regulárny počítač typu PC, bežiaci na procesore typu Pentium II. Operačným systémom je Linux a serverom, ktorý umožňuje spojenie cez internet je Apache. Cena tohto robota je na úrovni high-end notebooku. Kategória:Bezpečnostné roboty Kategória:Roboty IRobot
Externá kamera Obrázok:MacBook iSight.jpg|náhľad|Interná kamera MacBooku iSight je názov externej webovej kamery vyrábanej spoločnosťou Apple Computer od roku 2003 do roku 2006 a od roku 2005 i internej kamery, ktorá je súčasťou nových počítačov Apple; v súčasnosti sú ňou vybavené modely Cinema display, iMac, MacBook Air, MacBook a MacBook Pro. Externá kamera iSight používa pripojenie k počítaču prostredníctvom FireWire a je ju možné pripojiť ku ktorémukoľvek zo súčasných prenosných a stolných počítačov, ako i monitorov firmy Apple. Kamera iSight je využívaná programom iChat AV (program pre instant messaging), a prípadne i programom iMovie pre nahrávanie videa. Pracuje aj s ďalšími aplikáciami, ako napr. Skype. iSight disponuje snímačom CCD s uhlopriečkou 1/4 palca a rozlíšením 640x480 bodov, objektívom s clonou f/2.8 s troma optickými členmi, z toho dvoma asférickými. Objektív má automatické zaostrovanie od vzdialenosti 50 milimetrov a dokáže zachytávať video rýchlosťou 30 obrázkov za sekundu s 24-bitovou farebnou hĺbkou. Súčasťou iSight je zabudovaný mikrofón potláčajúci nežiaduci šum. Externá kamera iSight je výnimočná svojim priemyselným dizajnom a podľa Apple i svojou vysokou kvalitou. Je kompatibilná s operačnými systémami Mac OS X, Microsoft Windows a GNU/Linux. Vstavaný mikrofón je však funkčný len v Mac OS X (kvôli použitému proprietárnemu audio protokolu). Interná kamera iSight pracuje plnohodnotne aj v operačných systémoch Windows XP a Windows Vista, keďže Apple poskytuje prostredníctvom Boot Camp ovládače pre tieto systémy.
Nuvo je humanoidný robot japonskej spoločnosti ZMP Inc. Nuvo je vysoký a má hmotnosť 2,5 kg. Robot dokáže kráčať na dvoch končatinách, po páde sám vstane. Dokáže rozoznávať hlasové príkazy a možno ho ovládať diaľkovo pomocou mobilného telefónu. V hlave má namontovanú videokameru s rozlíšením 0,27 Mpix., ktorá sprostredkúva jeho majiteľovi zábery z okolia prostredníctvom mobilného telefónu. Robot disponuje 14 stupňami voľnosti, pričom na členok pripadajú 2 (×2), koleno 1 (×2), boky 3 (×2), plece 1 (×2) stupne voľnosti. Celá konštrukcia robota bola prispôsobená požiadavke na nízku cenu, ktorá mala umožniť jeho uvedenie na trh. Cena robota bola stanovená na 4 600 USD. Výrobca by ju rád v budúcnosti znížil na cenu bežného notebooku, plánovaný predaj je 3 000 kusov robota ročne. Kategória:Humanoidné roboty
QRIO QRIO je humanoidný robot spoločnosti SONY. Je nasledovníkom robota s označením SDR-4x. Dokáže kráčať po rôznych povrchoch a tancovať, ako prvý robot dokázal bežať a poskakovať. Pre dosiahnutie plynulosti pohybov a malých rozmerov bol vyvinutý špeciálny servomotor Intelligent Servo Actuator ISA. ISA systém disponuje aj senzormi, ktorých úlohou je zisťovať v akej pozícii sa nachádzajú jednotlivé kĺby a špeciálnym riadiacim procesorom. Pri „statickom pohybe“ sa využíva na stabilizovanie robota umiestnenie jeho ťažiska tak, aby kolmica, ktorá ním prechádza smerom k zemi bola v rámci nohy na ktorej robot stojí, alebo medzi jeho nohami, s cieľom robota stabilizovať. Dynamická chôdza je sprevádzaná pohybmi, pri ktorých ťažisko robota nemusí byť nutne v tzv. zóne stability, pretože do úvahy sa berie dynamika pohybu a sily gravitácie sa vyrovnávajú s odstredivými silami pohybu. Hovorí sa o tzv. Zero Moment Point ZMP. QRIO podobne ako človek využíva „dynamický typ pohybu“. Robot disponuje senzormi v chodidlách, ktoré mu umožňujú detegovať typ povrchu, pomocou tlaku, ktorým povrch na robota pôsobí. Vďaka tomu je schopný detegovať skokové zmeny výšky povrchu až do alebo šikmú plochu až do 10 stupňov a prispôsobiť sa im. QRIO dokáže rozoznať mechanický tlak, ktorý je naň vyvíjaný a urobí krok smerom v ktorom je naň tlačené s cieľom zachovať svoju stabilitu a predísť pádu. Dokáže sa prispôsobiť tlaku, ktorý prichádza spredu, zozadu, zľava a sprava. Ak vyhodnotí situáciu tak, že pád je nevyhnutný, prispôsobí sa situácii a v smere pádu natiahne ruky. Riadiaci systém uvoľní servomotory, aby lepšie absorbovali pád. Následne robot zistí svoju pozíciu, obráti sa tvárou hore a dokáže sám vstať. QRIO disponuje dvomi kamerami a stereoskopickým videním. Je schopný rozoznávať tváre ľudí, pričom si ich pamätá. Analogicky je schopný rozoznať aj ľudské hlasy. V hlave má namontovaných sedem mikrofónov a vie nielen rozoznávať slová ale aj určovať smer, odkiaľ zvuk prichádza. Dokáže tiež odpovedať, jeho slovník obsahuje desiatky tisíc slovíčok. Je schopný dialógu a zapamätá si niektoré informácie o človeku s ktorým sa rozpráva. Disponuje emóciami, ktoré je schopný navonok prejavovať.
SDR-4x je humanoidný robot spoločnosti SONY. Spoločnosť Sony, posmelená úspechom svojho robotického psíka AIBO, vytvorila ďalšieho robota, tentoraz humanoidného, pod názvom SDR-4X. SDR znamená Sony Dream Robot. Je to robot určený na zábavu, dokáže chodiť, spievať, tancovať, hrať futbal a mnohé ďalšie činnosti. Pre svoju konštrukčnú výšku však nie je schopný chodiť po schodoch. Má 38 kĺbov, a aby bola interakcia medzi človekom a robotom čo najbezpečnejšia, ich stavba je taká, aby nebolo možné do kĺbu vložiť prst a robot ho nemohol náhlym pohybom pricviknúť. Robot je skonštruovaný tak, že sa dokáže postaviť na nohy aj v prípade, že spadne na chrbát. Je určený implicitne na domáce použitie, takže na jeho chodidlách sú namontované senzory, ktoré mu umožňujú chodiť aj po veľmi hrubých kobercoch. Rozdiely vo výške podlahy v dráhe jeho pohybu môžu predstavovať až . Aby robot nespadol pri náhlom tlaku na jeho telo zvonku, má zabudovaný reflex predkročenia a zakročenia, podobne ako ho má človek. Ak má robot spadnúť, snaží sa dostať do takej polohy, aby došlo k čo najmenšiemu poškodeniu. SDR-4X má dve kamery, takže má stereoskopické videnie, čo mu umožňuje vidieť priestorovo. Pomáha to napríklad pri rozoznávaní rozdielu medzi okrajovou hranou dosky stola a čiarou nakreslenou na podlahe. Nemôže sa teda stať to, že nerozozná hranu stola a spadne z neho na podlahu, ako sa to stáva jednookému psíkovi AIBO. Vďaka stereoskopii dokáže na základe merania paralaxy určiť vzdialenosť objektu a vypočítať si dráhu pohybu, aby sa mu čo najúspornejšie a najbezpečnejšie vyhol. Robot má slovnú zásobu 60 000 slov, čo mu umožňuje konverzáciu. Ďalšie slovíčka si dokáže zapamätať. Na spracovanie komunikácie v ľudskej reči slúži externý počítač, pripojený cez bezdrôtovú sieť typu LAN. SDR-4X si dokáže zapamätať tváre desiatich ľudí, pričom trvá asi minútu, kým si uloží do pamäte všetky potrebné informácie. Ľudí rozoznáva aj podľa mena. Dokáže ich rozoznať aj podľa ich hlasu (disponuje až siedmimi mikrofónmi). Okrem schopnosti zapamätať si veľké množstvo situácií a ich riešení je schopný sa aj učiť a vyvíjať sa tak, aby mohol čo najlepšie žiť v rodine. Svojím správaním sa snaží prispôsobiť svojmu vlastníkovi. Robot má implementovanú tzv. krátkodobú a dlhodobú pamäť, podobne ako je to v prípade ľudí. Kategória:Humanoidné roboty Kategória:Roboty Sony
Starostlivosť a výcvik Vipet sa ľahko učí, no vyžaduje časté cvičenie. Pri výcviku psa nikdy fyzicky netrestáme, pretože vipet je veľmi vnímavý a mohlo by ho to negatívne poznamenať. Pre svoj telesný rozvoj potrebuje dostatok voľného priestoru, pretože má rád krátke šprinty. Inak potrebuje rovnaké prechádzky ako iní psi. V zime je potrebné držať ho v byte/dome, chlad mu škodí. Jeho hladká srsť nevyžaduje takmer žiadnu údržbu.
Banryu je japonský výraz pre draka-ochráncu a tiež názov bezpečnostného robota. Tento robot, ktorý pripomína malú obrnenú obludu, vyvinula spoločnosť Tmsuk, výrobca robotov, spolu so spoločnosťou Sanyo. Vývoj robota začal v roku 2001. Rýchlosť pohybu je 15 metrov za minútu. Vďaka unikátnemu detektoru dokáže robot „zacítiť“ dym z rozhárajúceho sa požiaru. Vďaka šikovnej konštrukcii sa dokáže pretiahnuť aj cez štrbinu s výškou iba . Má namontované infračervené snímače, zvukové senzory, teplotný senzor a senzor „vôní“. Umožňuje prenášať obraz a zvuk k ľudskému operátorovi. Existuje aj mód, v ktorom je vypnutá jeho autonómnosť a robot sa správa ako teleoperovaný alebo ho možno nastaviť tak, že sa mení zo strážcu na obyčajnú hračku. Kategória:Bezpečnostné roboty
Hlas Samec kuvička obojkového sa ozýva 4 slabičným opakovaným wu wuwu wup, wu wuwu wup , alebo wü wüwü wüp či hü hü-hü hü . Medzi prvou a štvrtou slabikou uplynie 0,5 alebo 0,8 sekundy. Spev začína ticho a postupne zosilňuje. Zo začiatku pôsobí dojmom, že hlas prichádza z veľkej diaľky a sťažuje tak lokalizáciu volajúceho jedinca.
Ara zelená alebo ara vojenská ( Ara militaris ) je papagáj patriaci do rodu Ara. Je veľmi učenlivý a rýchlo sa učí rôzne zvuky ako tiež napodobňovanie ľudského hlasu.
Zoznam softvéru  KMagnifier - lupa KMouseTool - program, ktorý pomáha klikať myšou KMouth - syntetizátor reči
Výskum Podľa výskumu uskutočneného dvoma študentmi na Nórskej vedeckej a technologickej univerzite, latencia siete pri prístupe na internetovú stránku výrazne ovplyvňuje kvalitu skúseností s platformou v štúdiách pozdĺžnych aj priečnych rezov s veľkosťou vzorky N = 21. Zistilo sa, že asi 70% veľkosti vzorky sa týka Kahootu! že majú pozitívne výsledky na všetkých úrovniach oneskorenia, zatiaľ čo rôzny počet študentov (medzi 10-20%) uvádza, že platforma je príliš časovo náročná a tvorí priamy vzťah s dĺžkou oneskorenia.
Definícia ID podľa zástancov tejto teórie Podľa stúpencov ID ak by sa napr. takúto digitálnu postupnosť AUGACGGAG… podarilo objaviť vo frekvenčnom spektre (pozri nižšie) výskumníkom z projektu hľadania mimozemskej inteligencie, bolo by ju možné pripísať inteligentnému pôvodu Hľadanie signálov nesúcich informáciu v rámci programu SETI. Podľa inteligentný dizajn je úmyselný výber konaný s plným vedomím inteligentným činiteľom alebo osobou s cieľom spôsobiť konkrétny výsledok alebo cieľ.
ChatGPT je variant modelu jazyka GPT (z ) vyvinutého spoločnosťou OpenAI. Využíva sa v konverzačných robotoch (chatbotoch) a iných aplikáciách z oblasti spracovania prirodzeného jazyka (, NLP). Firma OpenAI, výskumné laboratórium umelej inteligencie (anglická skratka AI), získala v roku 2023 svetovú pozornosť vývojom pokročilých jazykových modelov umelej inteligencie a verejným sprístupnením prototypov chatbotu ako GPT-3, GPT-3.5 (nasledovaným uzavretou verziou GPT-4 ). ChatGPT môže byť využívaný aj softvérom tretích strán.
bmon je free a open source monitorovací a debugovací nástroj na monitorovanie využitia sieti (bandwidth), zaznamenávanie štatistík týkajúcich sa sietí a na ich vizuálne prezentovanie. Obsahuje rôzne výstupné metódy vrátane interaktívneho užívateľského rozhrania curses a programovateľného textového výstupu pre skriptovacie. bmon umožňuje zobraziť používateľovi: vizuálne využitie sieťového pásma (bandwidth) v reálnom čase celkové množstvo prenesených údajov CRC chyby kolízie prenesené pakety ICMPv6 bmon s rozšírenými panelmi
SETI@home V roku 1999 bol začatý program SETI@home, ktorý pomocou distribuovaného výpočtového projektu analyzuje dáta pochádzajúce z rádioteleskopu v Arecibe.
Testovanie Qore podporuje testovanie prostredníctvom QUnit modulu ktorý zaobstaráva automatické testovanie a nepretržité integračné procesy pre kód napísaný v Qore.
Zásuvné moduly ActiveX a Java applety Trójske kone a vírusy sa objavujú nielen v e-mailoch ale celkom bezpečné nie je ani surfovanie po Internete, pretože i webové stránky (predovšetkým pochybného obsahu, ako je nelegálne ponúkaný softvér, pornografia a pod.) môžu obsahovať zákerné programy vo forme zásuvných modulov ActiveX a Java appletov. ActiveX je technológia firmy Microsoft, ktorá umožňuje do prehliadača Internet Explorer pripojiť zásuvný modul. Tento prvok je vlastne len inak vytvorený spustiteľný program, ktorý dokáže ovládať ktorúkoľvek službu operačného systému. I keď firma Microsoft urobila podstatné kroky aby zabezpečila túto technológiu i tak nebezpečenstvo stále hrozí. Jedným z bezpečnostných prvkov je podobne ako u makier digitálny podpis, pomocou ktorého sa dá zistiť kto ActiveX prvok vyrobil. Pred pripojením takéhoto prvku do prehliadača vás tento vždy upozorní a je na zvážení používateľa či ActiveX prvku bude dôverovať a nainštaluje ho. Ani používatelia iných prehliadačov ako Internet Explorer nie sú v bezpečí, pretože ich môžu ohroziť Java applety, ktoré sú nezávislé od prehliadača. Java applet je program vytvorený v jazyku Java a vložený na stránku. Rovnako ako modul ActiveX i Java applet môže využiť ktorúkoľvek službu operačného systému. Na zvýšenie bezpečnosti sa používa technológia Java Virtual Machine, ktorá pred spustením overuje nebezpečnosť spúšťaného programu. Preto je dôležité mať čo najnovšiu verziu tejto technológie (pre používateľov je nazvaná Java Runtime Environment).
Pozri aj  top (softvér) bmon ― monitorovanie množstva prenesených dát cez sieťové zariadenia
Bárium (REDIRECTŠablóna:LVA) je chemický prvok v Periodickej tabuľke prvkov, ktorý má značku Ba a protónové číslo 56. (Podľa slovenského pravopisu do roku 1968 Báryum) Bárium je mäkký, reaktívny kov, ktorý patrí medzi kovy alkalických zemín. Búrlivo reaguje s kyslíkom aj vodou a preto sa s ním v prírode stretávame len v podobe zlúčenín. Reaktivita bária je natoľko vysoká, že môže byť dlhodobo uchovávané iba pod vrstvou alifatických uhľovodíkov (petrolej, nafta), s ktorými nereaguje. Na vzduchu sa môže samovoľne vznietiť. Soli bária farbia plameň do zelena.
Rituál kúpania Teplota v bani býva často vyššia než 93°C a plstené alebo vlnené čiapky sa zvyčajne nosia na ochranu hlavy a vlasov pred týmto intenzívnym teplom, ktoré by pri kontakte mohlo spôsobiť popáleniny. Bežne sa sedí na malej podložke, ktorú si do bane prinesiete , aby ste si chránili holú pokožku a nechty pred horúcim drevom a tiež z hygienických dôvodov. V Rusku sa bežne predávajú špeciálne plstené čiapky v sadách s plstenými rukavicami bez prstov a spolu s extraktmi, ktoré sa zmiešajú s vodnou parou. Bežné je tiež používanie domácich bylinných extraktov a piva. Na steny možno zavesiť aj sušenú palinu. Na masáž a na uľahčenie prenosu tepla z horúceho vzduchu do tela sa bežne používajú zväzky sušených konárov a listov z bielej brezy, duba alebo eukalyptu (nazývané kúpeľová metlička - rus. банный веник). Vysušené vetvičky – veniky - pred použitím navlhčia veľmi horúcou vodou. V lete sa namiesto nich môžu použiť čerstvé konáre. Niekedy namiesto toho, aby sa vetvičky sušili, sa v lete v čase, keď majú čerstvé listy, zmrazia, a neskôr sa pred použitím rozmrazia. V stredoeurópskych židovských kúpeľoch (nazývaných schmeis ) sa namiesto brezových vetvičiek používali dlhé kefy vyrobené z rafie. Keď nastane prvé potenie, je obvyklé ochladzovať sa vonku na vzduchu alebo sa ošpliechať v blízkej studenej vode v jazere alebo v rieke. V zime sa ľudia môžu váľať na snehu bez oblečenia alebo sa kúpať v jazerách, kde sú do ľadu vyrezané prieruby. Potom znovu vstúpia do bane a na kamene rozstrekujú malé množstvo vody. Ak použijete naraz priveľa vody, para bude chladná s pocitom lepivosti. Malé množstvo vody na dostatočne horúcich skalách sa rýchlo odparí a vytvorí sa para pozostávajúca z malých častíc pár. Mávanie vetvičkami spôsobuje konvekčné prúdenie tepla. Druhé potenie obvykle nastane po tom, keď sa použijú vetvičky, ale niektorí ľudia ich používajú až pri treťom cykle kúpeľa. Po každom vypotení sa opakuje ochladzovanie a zúčastnení využívajú prestávku na pitie piva, čaju alebo iných nápojov, na hranie hier alebo na relaxáciu v dobrej spoločnosti v predsieni pred parnou miestnosťou. Bežné komerčné bane majú zvyčajne tri miestnosti: parnú miestnosť ústiacu do veľkej časti so sprchou, kamenné lavice a niekedy malé bazény, pred ktorými je veľká suchá miestnosť na vyzliekanie. V bani môže byť bar, kde si ľudia môžu neskôr dať nápoje alebo ľahké jedlá.
thumb Bandónium Klávesový nástroj (skrátene nazývaný aj klávesy ) je hudobný nástroj, na ktorom sa hrá pomocou klaviatúry. Najznámejším klávesovým nástrojom je klavír, medzi najstaršie klávesové nástroje patrí organ. Poznáme aj ďalšie mechanické, elektromechanické a elektronické klávesové nástroje.
Súbor:Athena Herakles Staatliche Antikensammlungen 2301 A full.jpg|náhľad|Herakles a Aténa 520 až 510 pred Kr. z etruského mesta Vulci. Amfora ( – „nosený z obidvoch strán“, ) je druh nádoby s charakteristický vzhľadom a veľkosťou. Používali sa už v neolite. Prepravovali sa v nich tuhé (obilie) aj tekuté látky ale hlavne víno a olej. Najčastejšie sú z keramiky, ale sú aj z kovu a zriedka z kameňa a skla. V starovekom Grécku boli amfory predmetom maliarskeho umenia a bohato sa zdobili. Amfora bola štíhla, mala dve vertikálne uši. Hrdlo nádoby bolo oproti telu výrazne užšie. Vzhľad sa od obdobia a miesta mierne odlišoval. V starovekých Aténach dostávali víťazi na panathenajských hrách tzv. panathenajské amfory , keramické vázy naplnené jemným olejom z olív pestovaných v posvätných hájoch. Boli približne pol metra vysoké, na jednej strane boli ozdobené zobrazením príslušnej súťažnej disciplíny a na druhej zobrazením bohyne Atény (napr. víťaz v behu na jedno stadion dostal 50 takýchto amfor, víťaz v pankratiu 40, víťaz v inej disciplíne 30). Grécka amfora mala objem asi 38,8 litra, rímska bola menšia 25,5 l.
Pozri aj  báza
Terminológia Termín trifórium alebo trifóriová galéria sa niekedy používa na akúkoľvek galériu pod oknami vysokého chóru, ktoré sú lomené pomocou arkád alebo kolonád, ako sú galérie v mnohých starovekých rímskych bazilikách alebo byzantských chrámoch.
Ponorené stavby – uprostred vody Súbor:Lisboa-Oceanario.jpg|náhľad|Oceanárium v Lisabone Takéto budovy sú vzácne. Väčšina podvodných konštrukcii myslených pre žitie je projektovaných a vyrobených ako výskumné zariadenia. Výnimkou je Julesova podmorská búda v Key Largo, podvodné prieskumné laboratórium premenené na hotel. Pre malú veľkosť a prísne bezpečnostné opatrenia sa takéto podvodné konštrukcie skôr podobajú statickým ponorkám alebo ropným tankerom. Ani pri riešeniach kde budova nie je úplne ponorená vo vode neexistuje mnoho architektonických príkladov. Veľké akvária sa najviac podobajú tomuto typu budov, napr. Oceanárium v Lisabone.
História a povery Od stredoveku sa z veľkých kryštálov kremeňa vyrábali nádoby pre kláštorné poklady a krištáľové gule. Na Slovensku vzniklo v stredoveku dnes už nepoužívané pomenovanie horský krištál na odlíšenie od, v tom čase vynájdeného, dokonale bezfarebného kusu skla. Názov krištáľ pochádza z gréckeho krystalos , alebo kryos , čo znamená ľad alebo chlad. Názov pochádza z toho, že v staroveku si ľudia mysleli, že krištáľ je tak hlboko a pevne zmrazený ľad, že sa nemôže nikdy roztopiť. Austrálski aborigénovia a prérijní Indiáni v Severnej Amerike používali krištáľ ako talizman a na veštenie. Navajovia verili, že krištáľ ako prvý spôsobil, že Slnko začalo svietiť na Zem. Šamani považovali krištáľ za kameň svetla a používali ho ako jasnovidecký nástroj na hranici medzi viditeľným a neviditeľným.
Súbor:Aryballos Kameiros Louvre A486.jpg|náhľad|Lakónsky baňatý aryballos, cca 575 – 550 pred Kr. Arybalos ( aryballos , z gréckeho aryo - čerpám) je typ starogréckej keramickej nádoby. Arybalos (mn. č. aryballoi ) bola malá nádoba v období gréckej antiky. V týchto nádobách sa uchovávali drahé oleje a masti. Jej tvar prekonal v priebehu 8. - 6. storočia pred Kr. istý vývoj. Najstaršie nádobky tohto typu majú krátku nôžku a baňaté telo, neskôr prevláda telo hruškovité a napokon arybaly s okrúhlym telom, úzkym hrdlom, jedným či dvomi uškami a zaobleným dnom. Arybaly naplnené olejom nosievali grécki atléti (i v gymnasiach) v koženom vrecúšku uviazané na zápästí. Väčšina arybalov je zhotovená z keramiky no sú známe aj bronzové.
Delenie biogénnych prvkov (v širšom zmysle) Biogénne prvky sa delia podľa percentuálneho množstva v organizme (na dve či tri veľmi rôzne označované hmotnostné skupiny) a podľa miery výskytu vo všetkých organizmoch (na invariabilné a variabilné). Celkové delenie je teda takéto: I) biogénne prvky prvého rádu (primárne biogénne prvky): tvoria viac ako 0,1 % hmotnosti organizmu: invariabilné: vodík, kyslík, uhlík, dusík, sodík (zaraďovaný aj pod II), fosfor, vápnik variabilné: žiadne II) biogénne prvky druhého rádu (sekundárne biogénne prvky): tvoria menej ako 0,1 % a viac ako 0,005 % hmotnosti organizmu (podľa iných zdrojov: viac ako 0,001 % hmotnosti alebo 0,001 % sušiny a podobne): invariabilné: horčík, draslík, železo (zaraďované aj pod III), síra, chlór, fosfor variabilné: bróm, kobalt (zaraďovaný aj pod III), titán, vanád III) biogénne prvky tretieho rádu: ostatné prvky: invariabilné: meď, zinok, mangán, fluór, jód, molybdén, bór (zaraďovaný aj ako variabilný), kremík (zaraďovaný aj ako variabilný) variabilné: väčšina ostatných prirodzených prvkov Skupina III) sa niekedy delí na dve ďalšie hmotnostné podskupiny (označme ich IIIa) a IIIb) – pozri ). Uvedené tri skupiny sa zvyknú alternatívne označovať rôzne, a to takto: I makrobiogénne p. (biogénne p., primárne b. p.), II mikrobiogénne p. (sekundárne b. p.), III ultramikrobiogénne p. (oligobiogénne p., stopové p.) I makrobiogénne p. (biogénne p., primárne b. p.), II oligobiogénne p. (sekundárne b. p.), III mikrobiogénne p. (stopové p.) I + II makrobiogénne p., III mikrobiogénne p. (stopové p.) I + II makrobiogénne p., IIIa) mikrobiogénne p., IIIb) ultramikrobiogénne p. (stopové p.) Výraz makrobiogénne prvky možno vždy nahradiť slovom makroprvky alebo makroelementy alebo hlavné živiny; výraz mikrobiogénne prvky zas slovom mikroprvky alebo mikroelementy. Kategória:Biochémia
Bárium () je chemický prvok v Periodickej tabuľke prvkov, ktorý má značku Ba a protónové číslo 56. (Podľa slovenského pravopisu do roku 1968 Báryum) Bárium je mäkký, reaktívny kov, ktorý patrí medzi kovy alkalických zemín. Búrlivo reaguje s kyslíkom aj vodou a preto sa s ním v prírode stretávame len v podobe zlúčenín. Reaktivita bária je natoľko vysoká, že môže byť dlhodobo uchovávané iba pod vrstvou alifatických uhľovodíkov (petrolej, nafta), s ktorými nereaguje. Na vzduchu sa môže samovoľne vznietiť. Soli bária farbia plameň do zelena. Bárium objavil v roku 1774 Carl Wilhelm Scheele. Čisté bárium ako prvý izoloval Humphry Davy v roku 1808 pomocou elektrolýzy.
+ Desať najrozšírenejších prvkov vo vesmíre Prvok Perc. zastúpenie Vodík 73,900 % Hélium 24,000 % Kyslík 1,070 % Uhlík 0,460 % Neón 0,134 % Železo 0,109 % Dusík 0,097 % Kremík 0,065 % Horčík 0,058 % Síra 0,044 % Chemický prvok alebo prvok je látka zložená z atómov s rovnakým protónovým číslom. Ide o chemicky čisté látky, ktoré už nemožno rozložiť na jednoduchšie látky. V minulosti používaná definícia prvku ako látky, ktorá je nedeliteľná na ďalšie zložky s inými chemickými vlastnosťami, bola zamietnutá, lebo nebrala do úvahy rozdielne vlastnosti izotopov (najmä pri atómoch s nízkym protónovým číslom), ani alotropné modifikácie niektorých prvkov. Rozhodujúcim kritériom odlišnosti jednotlivých prvkov je protónové číslo, štruktúra elektrónových obalov jednotlivých prvkov zasa determinuje ich chemické vlastnosti. Vďaka tomuto periodickému zákonu možno prvky usporiadať do periodickej tabuľky. V súčasnosti poznáme 118 chemických prvkov, z toho 94 sa vyskytuje na Zemi, zvyšných 24 bolo umelo pripravených (technécium ako prvý umelý prvok v roku 1937).
Bohrium , číta sa borium, (lat. bohrium ) je chemický prvok v Periodickej tabuľke prvkov, ktorý má značku Bh a protónové číslo 107. Je to 15. transurán a 4. transaktinoid, silno rádioaktívny kovový prvok, pripravovaný umelo v cyklotróne alebo urýchľovači častíc. Bohrium je rádioaktívny kovový prvok, ktorý nebol dosiaľ izolovaný v dostatočne veľkom množstve, aby bolo možné určiť všetky jeho fyzikálne konštanty. Pri svojej polohe v Periodickej sústave prvkov by svojimi vlastnosťami malo pripomínať rénium. Jeho najstabilnejší izotop 274Bh má polčas rozpadu 40 sekúnd.
Rozdiel od mononuklidických prvkov Zoznam monoizotopických prvkov sa prekrýva, ale nie je zhodný, so zoznamom mononuklidických prvkov, ktoré sú charakterizované jediným izotopom (nuklidom) v prírode. Dôvod pre tento rozdiel je prítomnosť niekoľkých rádioaktívnych prvotných nuklidov s dlhými polčasmi rozpadu v prírode, ktoré tvoria zmes s monoizotopickými prvkami, takže nie sú prirodzene mononuklidické. Táto situácia nastáva pre 7 monoizotopických prvkov: vanád, rubídium, indium, lantán, európium, rénium a lutécium. Pre dva z týchto prvkov (indium a rénium) je rádionuklid v skutočnosti bežnejší než stabilný izotop. V dvoch ďalších prípadoch (bizmut a protaktínium) existujú mononuklidické prvky, ktoré majú prvotné nuklidy (s dlhým polčasom rozpadu), ale nie sú monoizotopické, pretože tento nuklid je rádioaktívny, takže nemajú žiadne stabilné izotopy. Aby prvok mohol byť monoizotopický, musí mať jeden stabilný nuklid.
Unbinilium alebo eka-rádium je dočasný názov zatiaľ neobjaveného chemického prvku v periodickej tabuľke, ktorý má dočasnú značku Ubn a protónové číslo 120. Prvok môže byť zaujímavý tým, že patrí do tzv. ostrova stability, pričom izotop 304 by mohol byť najstabilnejší zo všetkých, ktoré je možné pripraviť súčasnými metódami. Tento prvok by mal byť najťažším prvkom ostrova stability a súčasne s prvkom číslo 114, najsférickejší. Vznik 22Ti + 98Cf → 120Ubn Kategória:Chemické prvky Kategória:Jadrová fyzika
Triely sú chemické prvky 13. skupiny periodickej tabuľky. Patria sem bór (B), hliník (Al), gálium (Ga), indium (In), tálium (Tl) a nihónium (Nh). Bór sa považuje za polokov, ostatné triely sú kovy. Elektrónová konfigurácia ich valenčnej vrstvy je je ns2 np1, vďaka čomu preferujú tvorbu chemických zlúčenín v oxidačnom stave I a III. Bór je v prírode zastúpený iba vo veľmi malom množstve, pravdepodobne kvôli štiepeniu jeho jadra účinkom prirodzenej rádioaktivity. Hliník je tretí najrozšírenejší prvok v zemskej kôre (7,4 %). ;Mnemotechnická pomôcka B ol Al exej Ga garin In dickým Tl močníkom?
Výroba, zlúčeniny a využitie Elementárne bárium sa priemyslovo vyrába elektrolýzou taveniny chloridu bárnatého. Zlúčeniny bária, napr. peroxid bárnatý BaO2 alebo dusičnan bárnatý Ba(NO3) 2 sa využívajú pri výrobe pyrotechnických produktov vďaka ich výraznej farebnej reakcii v plameni. Chróman bárnatý sa používa ako pigment v maliarstve pod názvom barytová žlť , citrónová žlť alebo žltý ultramarín . Ďalšie uplatnenie majú zlúčeniny bária v špeciálnych aplikáciách sklárskeho priemyslu, príkladom môžu byť katódové trubice pre výrobu obrazoviek farebných televíznych prijímačov. V niektorých žiarivkách slúži elementárne bárium ako geter, teda látka slúžiaca k likvidácii stopového množstva kyslíka a vodných pár v inertnom plyne, ktorým je svietidlo naplnené. Síran bárnatý BaSO4 patrí k najvýznamnejším zlúčeninám bária. V analytickej chémii sa využíva nízka rozpustnosť tejto zlúčeniny na gravimetrické stanovenie obsahu síranov vo vzorke. Ak je obsah síranov nízky, váženie vyzrážaného síranu bárnatého neposkytuje spoľahlivé výsledky - v tom prípade je vhodnejšia metóda nefelometrická, hodnotiaca intenzitu vzniknutého zákalu. Suspenzia síranu bárnatého vo vode vykazuje značne vysokú hustotu a nachádza uplatnenie pri ťažbe ropy. Po vyčerpaní väčšiny ropy z ložiska sa barytová suspenzia vtláča do vrtu a vytláča zvyšky ľahšej ropy k povrchu, čím umožňuje prakticky kompletné vyťaženie vrtu. Bárium je ako pomerne veľký atóm schopné absorbovať množstvo röntgenového žiarenia. Pri röntgenovom snímkovaní tráviaceho traktu vypije pacient suspenziu síranu bárnatého vo vode a po niekoľkých desiatkach minút možno získať kvalitnú snímku žalúdka a čriev pacienta. Nízka rozpustnosť tejto zlúčeniny pritom zamedzí možnosti otravy pacienta toxickým iónom Ba2+. Síran bárnatý je aj zložkou omietok, ktorými sú pokryté múry röntgenových ordinácií, čím sa zabraňuje nechcenému ožiareniu lekárskeho personálu. Veľmi čistý síran bárnatý je prakticky ideálne biely a nachádza uplatnenie pri výrobe súčastí spektrometrických zariadení na meranie farebnosti rôznych látok (napr. v textilnom priemysle, farbivá v automobilovom priemysle). Síran bárnatý slúži v gumárenskom priemysle ako plnivo kaučukových výrobkov, ktoré súčasne zafarbuje výsledný produkt na bielo. Uhličitan bárnatý BaCO3 je zložkou otravných návnad na hlodavce.
Názvoslovie Hydridy kovov 1.-12. skupiny, kde vodík nadobúda oxidačné číslo H-I, sa zlúčenina pomenuje ako hydrid + prídavné meno príslušného katiónu s odpovedajúcou koncovkou podľa oxidačného čísla. Hydridy polokovov a nekovov (prvkov p-bloku) sa tvoria pridaním prípony -án ku koreňu latinského názvu prvku, alebo koncovky -ovodík v prípade halogénov. Prvky 1.-12. skupiny (vybrané príklady) Prvky 13. skupiny Prvky 14. skupiny Prvky 15. skupiny (pniktogény) Prvky 16. skupiny (chalkogény) Prvky 17. skupiny (halogény) Vzorec Názov Vzorec Názov Vzorec Názov Vzorec Názov Vzorec Názov Vzorec Názov LiH hydrid lítny BH3 borán CH4 metánsystémový názov karbán NH3 amoniaksystémový názov azán H2O vodasystémový názov oxidán HF fluorovodíksystémový názov fluorán CaH2 hydrid vápenatý AlH3 alumán SiH4 silán PH3 fosfán H2S sulfán HCl chlorovodíksystémový názov chlorán UH3 hydrid uranitý GaH3 galán GeH4 germán AsH3 arzán H2Se selán HBr bromovodíksystémový názov bromán ZrH4 hydrid zirkoničitý InH3 indán SnH4 stanán SbH3 stibán H2Te telán HI jodovodíksystémový názov jodán NbH5 hydrid niobičný TlH3 talán PbH4 plumbán BiH3 bizmután H2Po polán HAt astatovodíksystémový názov astatán V prípade metánu, amoniaku, vody a halogenovodíkov je akceptovaný ich tradičný názov a ich systémové názvy sa používajú len pri vytváraní názvov katiónov, napríklad H2F+ je fluoránium/fluorániový katión. Okrem týchto zlúčenín môžu niektoré prvky tvoriť zložitejšie zlúčeniny, napríklad borány BxHy alebo uhľovodíky CxHy. Tieto zlúčeniny majú vlastné názvoslovie, ktoré je uvedené na daných stránkach.
Monoizotopické a mononuklidické prvky Monoizotopické prvky s prírodnými rádionuklidmi Monoizotopický prvok je chemický prvok, ktorý má len jeden stabilný izotop (nuklid). Existuje len 26 prvkov, ktoré majú túto vlastnosť. Stabilita prvkov je definovaná experimentálne, keďže existujú stabilné nuklidy s atómovým číslom vyšším než 40, ktoré sú teoreticky nestabilné, ale evidentne majú tak dlhé polčasy rozpadu, že ich rozpad nebol nikdy pozorovaný priamo ani nepriamo (meraním produktov ich rozkladu). Monoizotopické prvky sú charakteristické (okrem jedného prípadu) nepárnym počtom protónov Z a párnym počtom neutrónov. Kvôli zisku energie na základe jadrových párovacích efektov spôsobuje nepárny počet protónov nestabilitu izotopov s nepárnym Z , čo u ťažších prvkov vyžaduje párový počet neutrónov, aby sa jadro stabilizovalo. Jediné prvky, ktoré majú stabilné nuklidy s nepárnym počtom protónov i neutrónov, sú 2H, 6Li, 10B, 14N a 180m1Ta. Jediná výnimka tohto pravidla s nepárnym počtom protónov je berýlium. Jeho jediný stabilný prvotný izotop, 9Be, má 4 protóny a 5 neutrónov. Tento prvok nemá stabilný izotop so zhodným počtom protónov a neutrónov (8Be, 4 z každého) kvôli jeho tendencii rozkladu na alfa častice, ktoré sú výhodné kvôli extrémne silnej väzbe v jadre hélia (4He). Takisto však nemá stabilný izotop so 4 protónmi a 6 neutrónmi kvôli ich veľkému relatívnemu rozdielu pre tak ľahký prvok. Napriek tomu má 10Be polčas rozpadu asi 1,36 milióna rokov, čo je príliš málo na to, aby to bol prvotný nuklid, ale stále ukazuje nezvyčajnú stabilitu ľahkého prvku s tak veľkým relatívnym nepomerom častíc.
Rozdelenie atómu Hmotnosť negatívne nabitého elektrónu sa rovná 1/1836 hmotnosti atómu vodíka. Pozitívne nabitý protón predstavuje zvyšok hmotnosti atómu vodíka. Počet protónov v jadre prvku sa označuje ako atómové číslo. Neutróny sú elektricky neutrálne častice s mierne vyššou hmotnosťou ako protón. Rozdielne izotopy rovnakého prvku obsahujú rovnaký počet protónov a líšia sa počtom neutrónov. Nukleónové číslo izotopu predstavuje počet nukleónov tzn. neutrónov a protónov spolu.
Ununennium alebo eka-francium je dočasný názov zatiaľ neobjaveného chemického prvku v periodickej tabuľke, ktorý má dočasnú značku Uue a protónové číslo 119. Ako aj ostatné alkalické kovy, mal by byť veľmi reaktívny s vodou a výbušný na vzduchu pri izbovej teplote. Mal by to byť ďalší kvapalný rádioaktívny prvok pri izbovej teplote po koperníciu, zatiaľ čo radón je rádioaktívny plyn pri izbovej teplote. Je to prvý chemický prvok v ôsmej perióde periodickej tabuľky a prvý prvok, ktorý je súčasťou tzv. rozšírenej periodickej tabuľky.
Význam Organické neiónové bázy umožňujú priebeh chemických reakcií pri miernejších podmienkach. Tieto látky totiž sprostredkovávajú vznik reaktívnych aniónov a sú rozpustné v organických rozpúšťadlách. Vďaka tomu môžu reakcie prebiehať pri nižších teplotách. Následkom toho je i menšia miera vzniku vedľajších produktov, čo je výhodné pri stereoselektívnej syntéze.
História, izotopy Prvú prípravu prvku s atómovým číslom 107 ohlásila skupina vedená Georgijom Flerovom v roku 1976 v laboratóriách Ústavu jadrového výskumu v Dubne (Rusko) v bývalom Sovietskom zväze. Bombardovaním izotopu bizmutu jadrami atómu chrómu získali izotop 261Bh s polčasom rozpadu približne 10 milisekúnd. :209Bi + 54Cr → 261Bh + 2 1n Potvrdenie tejto jadrovej syntézy sa podarilo roku 1981 v Ústave pre výskum ťažkých iónov v nemeckom Darmstadte. Neutrónovo bohatší izotop 274Bh s dlhšou dobou života bol neskôr pozorovaný ako produkt rozpadu ešte ťažších jadier tenésu 294Ts. Prvotný návrh na pomenovanie nového prvku znel nielsbohrium na počesť dánskeho fyzika Nielsa Bohra. Neskôr bolo na zasadnutí IUPAC v roku 1997 definitívne potvrdené pomenovanie prvku bohrium s chemickou značkou Bh.
Výskyt v prírode Vzhľadom na svoju vysokú reaktivitu sa v prírode stretávame prakticky len so zlúčeninami bária. V nich sa vyskytuje iba v mocenstve Ba+2. Výskyt bária v prírode a vesmíre je pomerne vzácny, čo je dôsledok jeho vysokého atómového čísla. V zemskej kôre sa vyskytuje v množstve 0,0250,045%. V morskej vode je jeho koncentrácia iba 0,03 mg Ba/l a vo vesmíre pripadá na jeden atóm bária približne 8 miliárd atómov vodíka. Najznámejším minerálom bária je síran bárnatý, barit alebo ťaživec BaSO4. Baryt sa vyskytuje na mnohých miestach vo svete, známe sú ložiská v Rumunsku, Anglicku, Taliansku, USA, na Ukrajine, v Česku a na Slovensku.
Vlastnosti jadier Atómové jadrá s odlišným počtom nukleónov majú odlišné vlastnosti. V súčasnosti je známych viac ako 3000 rôznych konfigurácii nukleónov. Zloženie jadier je dôležité nielen pre fyziku, ale aj pre chémiu. Jadrá s rozličným zložením sa často výrazne odlišujú fyzikálnymi vlastnosťami napr. ^31_15P je stabilné, kým jadro ^30_15P je rádioaktívne. Chemické vlastnosti prvkov sú určené protónovým číslom (atómovým) značeným , kde . Spolu s nukleónovým číslom (hmotnostným) je zloženie jadra dané , kde je všeobecná značka prvku a je počet neutrónov. Dva rôzne nuklidy ^{A}_{Z}X, ^{A }_{Z}X sa nazývajú izotopy prvku . Izotopy možno rozlíšiť alebo oddeliť iba fyzikálnymi metódami ale nie chemickými reakciami. Pre chemické výpočty sú však dôležité aj hmotnosti atómov. Elektrický náboj jadra závisí iba od protónového čísla a to rozhoduje o stavbe elektrónového obalu. Elektrický náboj jadra (qj) je rovný elementárnemu náboju (e) vynásobeného počtom protónov (Z):
Vlastnosti Na rozdiel od iných zlúčenín bária sa vo vode nerozpúšťa, preto pre ľudí nepredstavuje hrozbu (nie je jedovatý). Na Slovensku sa nachádza v Rudňanoch. Používa sa ako kontrastný prostriedok pri výrobe röntgenových snímok a pri výrobe kvalitného papiera. Niekedy sa nazýva aj ťaživec kvôli svojej veľkej hustote (až 4,5 g/cm3). Baritová bieloba odoláva poveternostným vplyvom, chemikáliám aj svetlu. No jeho krycia mohutnosť je pomerne malá, preto znehodnocuje iné pigmenty, ak sa do nich primiešava.
Využitie  V oceliarstve a metalurgii neželezných kovov Spájkovanie, žíhanie, zváranie, tavenie a pod. V domácnosti Indukčné variče
Použitie Ako lacná, rozpustná soľ bária má chlorid bárnatý široké spektrum laboratórnych aplikácií. Bežne sa používa na testovanie na prítomnosť síranového iónu (princíp pozri vyššie). V priemysle sa využíva hlavne na čistenie soľanky a pri výrobe solí pre tepelné spracovanie, cementovanie ocelí, pri výrobe pigmentov a pre výrobu ďalších solí bária. Chlorid bárnatý je možné použiť i v zábavnej pyrotechnike pre tvorbu jasnej zelenej farby. Použiteľnosť je však limitovaná toxicitou chloridu bárnatého.
Druhy ohňa Podľa horľavých materiálov sa rozlišuje: Oheň typu A je oheň, ktorým horia obyčajné horľavé látky (napr. papier, drevo, odev, niektoré plasty atď.). Oheň typu B je oheň, ktorým horia kvapalné a plynné látky ako benzín, alebo oleje, ktoré nezanechávajú žiadnu pahrebu, alebo popol. Oheň typu C je oheň, ktorý vzniká v elektrických zariadeniach. Oheň typu D je oheň, ktorým horia horľavé kovy (titán, zirkón, sodík, draslík a podobne). Podľa farby plameňa sa rozlišuje : žltý plameň – svietivý, ale obyčajne s nižšou teplotou modrý plameň – menej svietivý, ale teplejší Farbu plameňa však môžu podmieniť aj látky, ktoré sú v ňom prítomné. Ide napríklad o sodík (žlto), draslík (modrofialovo), lítium (karmínovočerveno), či iné.
Zlúčeniny  Sulfán - má lomenú štruktúru podobne ako voda. Za bežných podmienok je to bezfarebný plyn,jedovatý, zapachájúci po skazených vajciach. Má silné redukčné vlastnosti, ak sa nachádza v ovzduší spôsobuje sčierňanie striebra. Sírouhlík - je to bezfarebná viskózna kvapalina, prchavá, jedovatá a so vzduchom tvorí výbušnú zmes. Je to výborné nepolárne rozpúšťadlo. Státim na vzduchu nepríjemne zapácha,láme svetlo a vo vode sa nerozpúšťa. Uskladňuje sa v tankeroch pod zemou, nad jeho hladinou je voda alebo inertný plyn. Potrubie na dopravu má dvojitý pášť, v ktorom preteká voda a musí byť uzemnené, aby nevznikla elektrická iskra. Sulfidy - sulfid železa (pyrit), PbS (galenit), ZnS (sfalerit), sulfid kadmia Siričitany (SO32-) - soli kyseliny siričitej. Siričitany sú silné redukčné činidlá. Sírany (SO42-) - soli kyseliny sírovej. Pentahydrát síranu meďnatého (modrá skalica) sa používa na postrekovanie ovocných stromov. Tiosulfáty (S2O32-) - používajú sa ako redukčné činidlo pri výrobe fotografií. Oxidy - Oxid siričitý, bezfarebný, jedovatý, dráždivý, ostro zapáchajúci plyn. Používa sa pri sírení sudov vo vinárstve. Oxid sírový, bezfarebný plyn, ktorý sa používa na výrobu kyseliny sírovej. Z organických zlúčenín treba spomenúť tioly (merkaptány), ktoré sa pridávajú do zemného plynu pre ľahšiu detekciu.
Ako soľ sa označujú: látky (zlúčeniny) pôvodne svojou štruktúrou podobné kuchynskej soli, ktoré sa dajú vyrobiť reakciou kyselín so zásadami (neutralizácia) v modernej chémii: látky, v ktorých je iónová väzba, a ktoré tvoria kryštalickú mriežku z katiónov a aniónov Bežné soli ako chlorid sodný, dusičnan draselný či síran horečnatý spĺňajú obidve definície, ale napríklad chlorid titaničitý len prvú definíciu, pretože je nevodivý. Typickými vlastnosťami solí sú vysoká teplota topenia (kuchynská soľ 801 °C) a rozpustnosť v polárnych rozpúšťadlách (napr. vo vode) za vzniku elektrolytov. V biológii sa veľa dôležitých látok dostáva do tiel vo forme solí, ktoré sa potom menia na ióny (vápnik; (Ca) horčík; (Mg) sodík; (Na) minerálne látky a pod.).
Použitie Najznámejšou soľou s halogenidom je NaCl (chlorid sodný). Je to biela tuhá látka, rozpustná vo vode. V prírode sa vyskytuje ako minerál kamenná soľ (halit). Je hlavnou zložkou jedlej soli. Kuchynská soľ je zdrojom prvku dôležitého pre zdravie a funkciu celého organizmu - jódu. Do solí sa jód pridáva v malom množstve. Morská soľ sa získava kryštalizáciou morskej vody. Jej hlavnou zložkou je NaCl a používa sa tak isto na dochucovanie jedál. Kovové halogény s apoužívajú v halogenidových výbojkách, napríklad v pouličnom osvetlení. Vyžadujú menej energie oproti napríklad ortuťovým výbojkám a lepšie zobrazujú farby v porovnaní s oranžovou sodíkovou výbojkou. Halogenidy striebra, konkrétne bromid a jodid strieborný, sa používajú vo fotografických filmoch a papieroch. Keď sa film vyvolá, strieborné halogenidy sa po vystavení svetlu redukujú na kovové striebro, čím vznikne obrázok. Halogenidy sa používajú i v spájkovacích pastách, ktoré obsahujú konkrétne chlorid zinočnatý.
Delenie  kyslé soli: vznikajú pri neúplnej neutralizácii viacsýtnych kyselín a preto obsahujú vodík (napr. NaHSO4); podľa počtu atómov vodíka spotrebovaných pri neutralizácii sa rozlišujú: primárne soli sekundárne soli terciárne soli zásadité soli: vznikajú pri neúplnej neutralizácii viacsýtnych zásad a preto obsahujú hydroxidové skupiny (napr. Mg(OH)Cl) Niektoré vlastnosti solí V tuhom stave obvykle nevedú elektrický prúd, v tavenine a v roztokoch sú obvykle dobrými vodičmi elektrického prúdu. V prírode sa obvykle nachádzajú v kryštalickom stave. V kryštáloch solí sú iónové väzby. Tieto väzby sú veľmi pevné a zapríčiňujú vysokú teplotu topenia a varu. Väčšina solí je vo vode rozpustná. Vodný roztok takýchto solí obsahuje katióny a anióny rozpustenej soli. Soľ nemení svoju farbu vo vode. To dokáže len cukor. Príklady solí NaCl - chlorid sodný, výroba : NaOH, Cl2, Na, kuchynská soľ AgBr - bromid strieborný. Kryštalická látka, citlivá na svetlo, výroba fotografických materiálov Na2CO3 - uhličitan sodný, biela - kryštalická látka, výroba skla a pracích prostriedkov. CaCO3 - uhličitan vápenatý, biela, nerozpustná látka, v prírode sa vyskytuje vo vápenci, stavebný materiál, vyrába sa pálením vápenca, používa sa ako prísada pri výrobe železa a ako vápenaté minerálne hnojivo NaNO3 - dusičnan sodný, biela, kryštalická látka, použitie pri výrobe pušného prachu AgNO3 - dusičnan strieborný, biela kryštalická látka, použitie v kožnom lekárstve, významné analytické skúmadlo. CaSO4 - síran vápenatý, kryštalizuje ako dihydrát CaSO4 .2H2O (sadrovec), nerozpustný vo vode, požitie na výrobu pálenej sadry, prísada do cementu a hnojív CuSO4 - síran meďnatý, kryštalizuje ako pentahydrát CuSO4 .5H2O (modrá skalica), žíhaním stráca vodu a vzniká biely hygroskopický prášok CuSO4. Použitie: na výrobu farieb, na elektrolytické pomeďovanie, proti plesniam, na morenie obilia.